**PATVIRTINTA:**

 Varėnos „Pasakos“ vaikų lopšelio-darželio

 direktoriaus 2024 m. vasario 7 d.

 Įsakymu Nr. V-1-6

**RAJONINĖS PRIEŠMOKYKLINIO IR IKIMOKYKLINIO UGDYMO VAIKŲ IR PEDAGOGŲ VIRTUALIOS KŪRYBINIŲ DARBŲ PARODOS**

**„MARGUČIŲ RAŠTAI“**

**NUOSTATAI**

**I SKYRIUS**

**BENDROSIOS NUOSTATOS**

1. Rajono priešmokyklinio ir ikimokyklinio ugdymo amžiaus vaikų virtualios kūrybinių darbų parodos „Margučių raštai“ nuostatai reglamentuoja tikslą, uždavinius, dalyvius ir organizavimo tvarką.

2. Virtualią rajoninę kūrybinių darbų parodą „Margučių raštai“ organizuoja Varėnos „Pasakos“ vaikų lopšelio – darželio PU pedagogės: Danutė Česnulienė, Danutė Čėglienė.

3. Virtuali rajoninė kūrybinių darbų paroda yra skirta paminėti ir pasidžiaugti artėjančia kalendorine švente Šv. Velykomis, bei prisiminti margučių marginimo raštus.

**II SKYRIUS**

**TIKSLAS IR UŽDAVINIAI**

4. Tikslas:

Vaikų kūrybiškumo puoselėjimas per meninę raišką.

5. Uždaviniai:

5.1. Kurti laisvai pasirinkta technika margučius: marginant, aplikuojant, konstruojant, piešiant, STEAM veiklomis ir kt. Pasidžiaugti bei pasipuošti grupės, namų erdvę taip prisimenant artėjančią Šv. Velykų šventę ir marginimo būdų įvairovę bei puošybą.

5.2. Plėtoti bendradarbiavimą tarp rajono priešmokyklinio ir ikimokyklinio ugdymo įstaigų, dalintis gerąja darbo patirtimi.

5.3. Bendradarbiauti su ugdytinių tėvais, juos įtraukiant į bendro kūrybinio darbelio atlikimą.

**III SKYRIUS**

**DALYVIAI**

6. Virtualioje kūrybinių darbų parodoje „Margučių raštai“ kviečiami dalyvauti rajono priešmokyklinio ir ikimokyklinio ugdymo įstaigų ugdytiniai, ugdytinių šeimos, pedagogai.

**IV SKYRIUS**

 **ORGANIZAVIMO IR DALYVAVIMO TVARKA**

7. Virtualios kūrybinių darbų parodos „Margučių raštai“ organizatorius - Varėnos „Pasakos” lopšelis-darželis, Dzūkų g. 11, Varėna.

8. Parodos – kūrybinių dirbtuvių koordinatorės Varėnos „Pasakos” vaikų lopšelio-darželio priešmokyklinio ugdymo pedagogės: D. Česnulienė, D. Čėglienė; kontaktinis tel.: 861134918 el. p. danulute@gmail.com

9. Kūrybinių darbų veiklas dalyviai pasirenka savarankiškai, darbelių nuotraukų skaičius neribotas.

10. Dalyviai registruojasi užpildydami (1 priedą) ir siunčia el. paštu pasakosanciukai@gmail.com **iki š. m. kovo 22 d.**

11.Darbelį (margutį) nufotografuoja ir atsiunčia kartu su užpildyta dalyvio kortele (2 priedas) **iki š. m. kovo 25d**., galima siųsti ir nuotraukų koliažus. Vėliau atsiųstos nuotraukos nebus įtrauktos eksponavimui.

12. Kūrybinių darbų parodos pradžia **2024 m. kovo 29 d.**

13**.** Dalyvių darbai bus eksponuojami darželio facebook paskyroje darzelis.pasaka@varena.lt ir Varėnos švietimo centro internetinėje svetainėje.

**V SKYRIUS**

**BAIGIAMOSIOS NUOSTATOS**

**14.** Visi rajoninės virtualios kūrybinių darbų parodos „Margučių raštai“ dalyviai gaus Varėnos „Pasakos“ vaikų lopšelio-darželio padėkos raštus su direktoriaus parašu, bei bus išduotos Varėnos švietimo centro pažymos. Viskas bus išsiųsta į jūsų nurodytus el. paštus.

**15.** Autorius, pateikdamas nuotraukas, nuotraukų koliažus parodai, patvirtina, kad yra atsakingas už asmens duomenų apsaugą bei autorinių teisių pažeidimus.

**16.** Organizatoriai pasilieka teisę kūrybinių dirbtuvių dalyvių nuotraukas naudoti neatlygintinai, viešai publikuoti darbus, nurodant autorines teises.

**17.** Darbų atsiuntimas organizatoriams laikomas autorių sutikimu su šiomis sąlygomis.

PRIEDAS NR. 1

REGISTRACIJOS FORMA

|  |  |
| --- | --- |
| Įstaigos pavadinimas, adresas, el. pašto adresas, telefonas |  |
| Pedagogo vardas, pavardė, kategorija |  |

PRIEDAS NR. 2

INFORMACIJA PRIE NUOTRAUKOS

|  |  |
| --- | --- |
| Įstaigos pavadinimas, ugdomosios grupės pavadinimas |  |
| Dalyvio vardas, pavardė, Pedagogo vardas, pavardę |  |